9.  การจัดการ

    1.  โครงสร้างการจัดการ

ตามที่บริษัทได้เข้ากระบวนการฟื้นฟูกิจการ และศาลล้มละลายกลางได้มีคำสั่ง เมื่อวันที่ 02
กรกฎาคม 2544 คดีหมายเลขแดงที่ 519/2544 ให้ฟื้นฟูกิจการของ บริษัท โรงพิมพ์ตะวันออก
จำกัด(มหาชน) ลูกหนี้ และตั้ง นายยุทธ ชินสุภัคกุล เป็นผู้ทำแผนฟื้นฟูกิจการของลูกหนี้
บรรดาอำนาจหน้าที่ในการจัดการกิจการ
และทรัพย์สินของลูกหนี้และสิทธิตามกฎหมายของผู้ถือหุ้นของลูกหนี้ ยกเว้นสิทธิที่จะได้รับเงินปันผล
ตกแก่ผู้ทำแผนตามมาตรา 90/25 แห่งพระราชบัญญัติล้มละลาย พุทธศักราช 2483

ศาลล้มละลายกลางได้มีคำสั่ง เมื่อวันที่ 17 มกราคม 2545 เห็นชอบด้วยแผนฟื้นฟูกิจการ
ตามมาตรา 90/58 แห่งพระราชบัญญัติล้มละลาย พุทธศักราช 2483 ให้ บริษัท เอ็ปโก้
เมเนจเม้นท์ จำกัด เป็นผู้บริหารแผนฯ
บรรดาสิทธิและอำนาจหน้าที่ของผู้ทำแผนตกเป็นของผู้บริหารแผน นับตั้งแต่
ผู้บริหารแผนได้ทราบคำสั่งศาล ตามมาตรา 90/59 แห่งพระราชบัญญัติล้มละลาย พุทธศักราช 2483
ทั้งนี้ ผู้บริหารแผนได้ทราบคำสั่งศาล เมื่อวันที่ 17 มกราคม 2545

9.1.1 คณะกรรมการบริษัท

คณะกรรมการของบริษัทประกอบด้วย

1. นายวีระ เหล่าวิทวัส กรรมการบริหาร

2. นางอาภรณ์ ปรัชญาทิพย์สกุล กรรมการบริหาร

3. นายวรวิทย์ จารุศรีบุญชัย กรรมการ

4. นายอุทิศ สามห้วย กรรมการ

5. นางสาวลัดดาวัลย์ สุวะประดับ กรรมการ

6. นายเขมทัต วิศวโยธิน กรรมการอิสระ

7. พันตำรวจเอกวิทยา โกสิยะสถิต กรรมการอิสระ

คณะกรรมการของบริษัท รวมถึงผู้ถือหุ้น ไม่มีอำนาจดำเนินการใด ๆ
เมื่อบริษัทเข้าสู่กระบวนการตามพระราชบัญญัติล้มละลาย ตามมาตรา 90/25

ดังนั้นหากบริษัทพ้นระยะเวลาฟื้นฟูกิจการ
ผู้บริหารของบริษัทมีนโยบายที่จะดำเนินการจัดโครงสร้างการจัดการดังต่อไปนี้

โครงสร้างผังองค์กร บริษัท โรงพิมพ์ตะวันออก จำกัด (มหาชน)

อำนาจหน้าที่ของคณะกรรมการบริษัทฯ 

คณะกรรมการบริษัทฯ มีอำนาจและหน้าที่จัดการบริษัทฯ ให้เป็นไปตามกฎหมาย วัตถุประสงค์
และข้อบังคับของบริษัทฯ ตลอดจนมติของที่ประชุมผู้ถือหุ้นที่ชอบด้วยกฎหมาย ด้วยความสุจริต
และระมัดระวังรักษาผลประโยชน์ของบริษัทฯ รวมทั้งกำหนดเป้าหมาย แนวทาง นโยบาย
แผนงานและงบประมาณของบริษัทฯ ควบคุมกำกับดูแลการบริหาร
และการจัดการของคณะกรรมการบริหารให้เป็นไปตามนโยบายที่ได้รับมอบหมาย
เว้นแต่ในเรื่องดังต่อไปนี้ซึ่งคณะกรรมการต้องได้รับอนุมัติจากที่ประชุมผู้ถือหุ้นก่อนการดำเนินการ
ได้แก่ เรื่องที่กฎหมายกำหนดให้ต้องได้รับมติอนุมัติของที่ประชุมผู้ถือหุ้น เช่น การเพิ่มทุน การลดทุน
การออกหุ้นกู้ การขายหรือโอนกิจการของบริษัทฯ ทั้งหมดหรือบางส่วนที่สำคัญให้แก่บุคคลอื่น
หรือการซื้อหรือรับโอนกิจการของบริษัทอื่นมาเป็นของบริษัทฯ
การแก้ไขหนังสือบริคณห์สนธิหรือข้อบังคับ
รวมถึงการทำรายการที่เกี่ยวโยงกันและการซื้อและขายสินทรัพย์ที่สำคัญตามกฏเกณฑ์ของตลาดหลักทรัพย์แห่งประเทศไทย
หรือตามที่หน่วยงานราชการอื่นๆ กำหนด

9.1.2 คณะกรรมการตรวจสอบ

อำนาจหน้าที่ของคณะกรรมการตรวจสอบ

1.  สอบทานให้บริษัทฯ มีการรายงานทางการเงินอย่างถูกต้องและเพียงพอ

2.  สอบทานให้บริษัทฯ มีระบบการควบคุมภายใน (Internal Control)
    และการตรวจสอบภายใน (Internal Audit) ที่เหมาะสมและมีประสิทธิผล

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์ และตลาดหลักทรัพย์
    ข้อกำหนดของตลาดหลักทรัพย์แห่งประเทศไทย หรือกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้ง และเสนอค่าตอบแทนผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯ
    ในกรณีที่เกิดรายการที่เกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการของบริษัทมอบหมายด้วยความเห็นชอบของคณะกรรมการตรวจสอบ

  ทั้งนี้ คณะกรรมการตรวจสอบทุกท่านเป็นกรรมการที่มีความเป็นอิสระ
  ไม่ได้เป็นเจ้าหน้าที่หรือลูกจ้างของบริษัทฯ
  และในการปฏิบัติหน้าที่ของคณะกรรมการตรวจสอบดังที่กล่าวมานี้
  คณะกรรมการตรวจสอบมีความรับผิดชอบต่อบุคคลภายนอก

9.1.3 คณะกรรมการบริหาร ประกอบด้วย

อำนาจหน้าที่ของคณะกรรมการบริหาร 

1.  กำหนดนโยบาย ทิศทาง กลยุทธ์
      และหลักในการดำเนินธุรกิจให้สอดคล้องกับเป้าหมายที่ได้รับมอบหมายจากคณะกรรมการบริษัท

2.  จัดทำโครงสร้างองค์กร อำนาจบริหารองค์กร โดยให้ครอบคลุมทุกรายละเอียดการคัดเลือก
    การว่าจ้าง การโยกย้าย การฝึกอบรม และการเลิกจ้างพนักงานบริษัท
    ยกเว้นตำแหน่งประธานเจ้าหน้าที่บริหาร

3.  พิจารณาการจัดสรรงบประมาณประจำปีที่ประธานเจ้าหน้าที่บริหารนำเสนอ
    เพื่อกลั่นกรองก่อนนำเสนอคณะกรรมการบริษัทพิจารณาอนุมัติ

4.  ตรวจสอบ ติดตามการดำเนินนโยบาย และแนวทางบริหารงานต่างๆ ของบริษัทฯ
    ที่กำหนดเอาไว้ให้เป็นไปอย่างมีประสิทธิภาพ

5.  มีอำนาจพิจารณา กลั่นกรอง
    การลงทุนในธุรกิจที่เกี่ยวข้องกับธุรกิจหลักหรือธุรกิจที่ไม่เกี่ยวข้องกับธุรกิจหลักก่อนนำเสนอคณะกรรมการบริษัทพิจารณาอนุมัติ

6.  มีอำนาจพิจารณาอนุมัติการให้กู้ยืมเงินหรือการขอสินเชื่อเงินกู้ยืมจากสถาบันการเงิน ไม่เกิน
    50 ล้านบาท รวมถึงการเข้าเป็นผู้ค้ำประกันให้แก่บริษัทย่อย
    โดยให้นำเสนอคณะกรรมการเพื่อทราบด้วย หากเกินวงเงินที่กำหนด
    ให้นำเสนอคณะกรรมการบริษัทพิจารณาอนุมัติ

7.  มีอำนาจพิจารณาจัดสรรเงินบำเหน็จ เงินรางวัล หรือผลตอบแทนต่างๆ
    ที่ได้รับอนุมัติจากคณะกรรมการบริษัท

8.  ปฏิบัติหน้าที่อื่นๆ ตามที่ได้รับมอบหมายในแต่ละช่วงเวลาจากคณะกรรมการบริษัท

  ทั้งนี้
  คณะกรรมการบริหารอาจมอบอำนาจช่วงให้พนักงานระดับบริหารของบริษัทมีอำนาจอนุมัติทางการเงินเรื่องใดเรื่องหนึ่งหรือหลายเรื่องตามที่คณะกรรมการบริหารพิจารณาเห็นสมควร

  อนึ่ง การอนุมัติรายการใดๆ ข้างต้น
  จะต้องไม่มีลักษณะเป็นการอนุมัติรายการที่ทำให้คณะกรรมการบริหารสามารถอนุมัติรายการที่ตนหรือบุคคลที่อาจมีความขัดแย้ง
  มีส่วนได้เสีย หรืออาจมีความขัดแย้งทางผลประโยชน์อื่นใด (ตามข้อบังคับบริษัทฯ
  และตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด) ทำกับบริษัทฯ
  หรือบริษัทย่อย ยกเว้นเป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน

  ผู้บริหาร ณ วันที่ 31 ธันวาคม 2547 มีจำนวน 6 คน ประกอบด้วย

9.1.4 ผู้บริหารของบริษัท (ดูรายละเอียดเพิ่มเติมจากภาคผนวก)

1. นายวีระ เหล่าวิทวัส ผู้จัดการใหญ่

2. นางอาภรณ์ ปรัชญาทิยพ์สกุล ผู้อำนวยการฝ่ายการตลาด

3. นางสาวสุนันทา เอนกสินทรัพย์ ผู้จัดการฝ่ายขาย

4. นายวรวิทย์ จารุศรีบุญชัย ผู้จัดการโรงงาน

5. นายอุทิศ สามห้วย ผู้ช่วยผู้จัดการโรงงาน

6. นางสาวลัดดาวัลย์ สุวะประดับ ผู้จัดการฝ่ายบัญชี

อำนาจหน้าที่ของประธานเจ้าหน้าที่บริหาร

1.  มีอำนาจควบคุมการบริหารงานของบริษัทฯ
    ให้เป็นไปตามนโยบายที่คณะกรรมการบริหารกำหนดไว้
    และรายงานผลการดำเนินงานต่อคณะกรรมการบริหาร

2.  พิจารณาการจัดสรรงบประมาณประจำปีที่ฝ่ายบริหารจัดทำเพื่อนำเสนอให้คณะกรรมการบริหารพิจารณาอนุมัติ
    รวมทั้งควบคุมการใช้จ่ายงบประมาณประจำปีของแต่ละหน่วยงาน

3.  พิจารณาประเมินการดำเนินงานของบริษัทฯ อย่างสม่ำเสมอ
    เพื่อป้องกันความเสี่ยงจากปัจจัยต่างๆ ไม่ว่าจากภายในหรือภายนอกบริษัทฯ

4.  มีอำนาจสั่งการ ออกระเบียบ ประกาศ บันทึก
    เพื่อให้การปฏิบัติงานเป็นไปตามนโยบายหรือผลประโยชน์ของบริษัทฯ

5.  พิจารณาการเข้าทำสัญญาเกี่ยวกับธุรกิจของบริษัทฯ และสัญญาต่างๆ
    ซึ่งเป็นผลประโยชน์ในกิจการของบริษัทฯ รวมทั้งกำหนดขั้นตอนและวิธีการจัดทำสัญญาดังกล่าว
    ซึ่งไม่เกินวงเงิน 20 ล้านบาท
    โดยให้นำเสนอกรรมการบริหารและกรรมการบริษัทเพื่อทราบด้วย

6.  พิจารณาการนำสิทธิและทรัพย์สินของบริษัทฯ ไปก่อภาระผูกพันใดกับบุคคล บริษัท ห้างร้าน
    หรือสถาบันการเงิน เพื่อนำเสนอคณะกรรมการบริหารอนุมัติ

7.  พิจารณาผลกำไรและขาดทุนของบริษัทฯ
    การเสนอจ่ายเงินปันผลระหว่างกาลหรือเงินปันผลประจำปี
    เพื่อเสนอคณะกรรมการบริหารอนุมัติ

8.  ดำเนินการใดๆ เพื่อสนับสนุนการดำเนินงานของบริษัทฯ
    ตามการให้อำนาจจากคณะกรรมการบริษัท ซึ่งอยู่ภายใต้นโยบายของคณะกรรมการ

  ทั้งนี้ อำนาจหน้าที่ของประธานเจ้าหน้าที่บริหารดังกล่าวข้างต้น
  จะไม่รวมถึงอำนาจที่ทำให้ประธานเจ้าหน้าที่บริหารสามารถอนุมัติรายการที่ตน
  หรือบุคคลที่อาจมีความขัดแย้ง มีส่วนได้เสีย หรืออาจมีความขัดแย้งทางผลประโยชน์อื่นใด
  (ตามข้อบังคับบริษัทและตามที่สำนักงานคณะกรรมการกำกับหลักทรัพย์และตลาดหลักทรัพย์กำหนด)
  ทำกับบริษัทฯ หรือบริษัทย่อย
  ยกเว้นเป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน

1.  ค่าตอบแทนผู้บริหาร

ค่าตอบแทนคณะกรรมการ ไม่มี

ผู้บริหาร ในรอบปีที่ผ่านมา ประกอบด้วย

1. ผู้จัดการใหญ่

2. ผู้อำนวยการฝ่ายการตลาด

3. ผู้จัดการฝ่ายขาย

4. ผู้จัดการโรงงาน

5. ผู้ช่วยผู้จัดการโรงงาน

6. ผู้จัดการฝ่ายบัญชี

ค่าตอบแทนผู้บริหาร

ผู้บริหารทั้งหมดมีจำนวน 6 ท่าน

  ------------------------------------------- ---------------------------
  ค่าตอบแทนผู้บริหาร ปี 2547                       จำนวนเงิน (บาท)

  เงินเดือน                                     5,143,000

  โบนัส                                        453,500

  เงินสมทบกองทุนสำรองเลี้ยงชีพ                     257,150

  รวม                                         5,853,650
  ------------------------------------------- ---------------------------

2.  ค่าตอบแทนบุคลากร

จำนวนพนักงานทั้งหมด 396 ราย

  ------------------------------------------- ---------------------------
  ค่าตอบแทนบุคลากร ปี 2547                       จำนวนเงิน (บาท)

  เงินเดือน                                     57,299,170

  โบนัส                                        3,397,880

  เงินสมทบกองทุนสำรองเลี้ยงชีพ                     1,627,340

  รวม                                         62,324,390
  ------------------------------------------- ---------------------------

นโยบายในการพัฒนาพนักงาน

บริษัทฯ จะจัดตั้งหน่วยงานฝึกอบรมพนักงาน
โดยจัดให้มีหลักสูตรการพัฒนาบุคลากรด้านการผลิตเพื่อยกระดับคุณภาพการทำงานของพนักงานในระดับปฏิบัติการและในระดับบริหาร
รวมทั้งจัดหลักสูตรการเพิ่มประสิทธิภาพในการปฏิบัติงาน ทำคู่มือการปฏิบัติงาน (Operation
Manuals) ในทุกขั้นตอนการผลิตและควบคุมคุณภาพ ทั้งในฝ่ายผลิตและสำนักงาน
เพื่อให้พนักงานได้ยึดถือปฏิบัติ ทั้งนี้ เพื่อเข้าสู่ระบบ ISO ต่อไปโดยเร็ว

ทั้งนี้ บริษัทฯ ได้จัดตั้งกองทุนสำรองเลี้ยงชีพให้แก่พนักงาน เริ่มตั้งแต่งวดเดือนกันยายน 2546
เป็นต้นมา โดยพนักงานจะจ่ายเงินสะสมในอัตราร้อยละ 3-5 ของค่าจ้างทุก ๆ เดือน
ในขณะที่บริษัทฯ จะจ่ายเงินสมทบในอัตราเท่ากันกับที่พนักงานจ่ายเงินสะสม
เงินกองทุนสำรองเลี้ยงชีพนี้ได้มอบหมายให้สถาบันการเงินแห่งหนึ่งเป็นผู้จัดการกองทุน
เพื่อประโยชน์แก่พนักงานโดยเฉพาะ